18/vol. 1 Jurnalul Oficial al Uniunii Europene 55 31998D0646 L 308/1 JURNALUL OFICIAL AL COMUNITĂȚILOR EUROPENE 18.11.1998 DECIZIA CONSILIULUI din 13 noiembrie 1998 adoptată în temeiul articolului J.4 alineatul (2) din Tratatul privind Uniunea Europeană, referitoare la monitorizarea situației din Kosovo (98/646/PESC) CONSILIUL UNIUNII EUROPENE, având în vedere Tratatul privind Uniunea Europeană și, în special, articolul ].4 alineatul (2) al acestuia, având în vedere Declarația (nr. 30) referitoare la Uniunea Europei Occidentale inclusă în actul final semnat cu ocazia adoptării tratatului, întrucât Consiliul adoptă, la 26 octombrie 1998, o declaraţie care definește o abordare globală cu privire la Kosovo și în care se indică faptul că Uniunea Europeană sprijină pe deplin acordurile semnate la Belgrad, la 16 octombrie 1998, între Republica Fede- rală Iugoslavia și OSCE, și la 15 octombrie 1998, între Republica Federală lugoslavia și NATO, că sprijină pe deplin OSCE și misiunea de verificare în Kosovo și că este pregătită să contribuie la ajutorul acordat refugiaților și persoanelor strămutate; întrucât acțiunea Uniunii Europene definită mai sus necesită o cunoaștere precisă a situației pe teren în Kosovo; întrucât această cunoaștere ar fi facilitată de informațiile rezultate din interpretarea imaginilor spațiale; întrucât Centrul pentru Sateliți al Uniunii Europei Occidentale (UEO) are, între alte misiuni, și pe aceea de a furniza „informații rezultate din interpretarea imaginilor spațiale”, între altele în domeniul supravegherii generale în scopuri de securitate, și în spe- cial al supravegherii generale a zonelor care prezintă interes pen- tru UEO, în baza unui mandat al Consiliului și în cadrul asistenței pentru verificarea respectării tratatelor; întrucât, în aceste condiții, Uniunea Europeană ar trebui să apeleze la UEO, ADOPTĂ PREZENTA DECIZIE: Articolul 1 Uniunea Europeană solicită UEO să îi furnizeze informații rele- vante obţinute de către Centrul pentru Sateliți al UEO privind: — stadiul punerii în aplicare a acordurilor semnate la Belgrad la 16 octombrie 1998 între Republica Federală Iugoslavia și OSCE și la 15 octombrie 1998 între Republica Federală Iugoslavia și NATO și E — situația refugiaților și a persoanelor strămutate, precum și a infrastructurii necesare în această privință, astfel încât Uniunea Europeană să poată contribui la monitorizarea necesară succesului deplin al misiunilor OSCE și NATO, Articolul 2 Prezenta decizie se notifică UEO în conformitate cu concluziile adoptate de Consiliu la 14 mai 1996 cu privire la transmiterea către UEO a documentelor Uniunii Europene. Articolul 3 Prezenta decizie intră în vigoare în ziua adoptării sale. Articolul 4 Prezenta decizie se publică în Jurnalul Oficial. Adoptată la Bruxelles, 13 noiembrie 1998. Pentru Consiliu Președintele J. FARNLEITNER